
REFERAT
Privind constituirea Comisiei de evaluare şi selecţionare a proiectelor cu 

finanţare nerambursabilă de la bugetul local pe anul 2007
Prin HCL 619 din 19.12.2006, Consiliul Local a aprobat Regulamentul privind regimul finanţărilor nerambursabile alocate de la bugetul local pentru activităţi nonprofit de interes local .  În capitolul IV – Organizarea şi funcţionarea comisiei de evaluare şi selecţionare este reglementat modul de lucru al comisiei, componenţa acesteia, minim 5 persoane cu drept de vot, secretarul comisiei un reprezentant al Biroului Relaţii Publice. De asemenea este menţionat faptul că printr-o hotărâre a Consiliului Local vor fi desemnaţi membrii comisiei. 
Prin urmare, propunem Consiliului Local Timişoara să nominalizeze membrii acestei comisii. Secretariatul comisiei de evaluare şi selecţionare va fi realizat prin grija Biroului relaţii publice. 

